માર્કેટીંગ યાર્ડના ઉદઘાટન પ્રસંગે બ્હોળી સંખ્યામાં ખેડૂતો-મહિલાઓ ઉપસ્થિત રહેનાર હોય પોલીસ બંદોબસ્ત, ટ્રાફીક નિયમન, અવિરત વીજપુરવઠો કાર્યરત રાખવા, મેડીકલ ટીમ, કાર્યક્રમના સ્થળે લોકો માટેની વ્યવસ્થા સહિતની બાબતો અંગે જિલ્લા કલેકટર એ સબંધિત વિભાગના અધિકારીઓને માર્ગદર્શન આપેલ હતું. આ બેઠકમાં ઇન્ચાર્જ જિલ્લા વિકાસ અધિકારી સંજય મોદી, અધિક કલેકટર એચ.આર.મોદી, આસી. કલેકટર નિતીન સાંગવાન, જિલ્લા પુરવઠા અધિકારી શીતલબેન પટેલ, નાયબ પોલીસ અધિક્ષક જગદીશ ચાવડા, મામલતદાર દેવકુમાર આંબલીયા સહિત સબંધિત વિભાગના અધિકારીઓ ઉપસ્થિત રહેલ હતાં.